S-455/2013

Ár 2013, fimmtudaginn 27. júní, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 455/2013: Ákæruvaldið (S-kk-nf Ó-kk-nf) gegn Þ-kvk-þgf B-kvk-þgf S-kvk-þgf (S-kk-nf S-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 4. þm. á hendur ákærðu, Þ-kvk-þgf B-kvk-þgf S-kvk-þgf, kt. 000000-0000, Leirubakka 36, Reykjavík, „fyrir eftirtalda þjófnaði árið 2013 í Hafnarfirði, nema annað sé tekið fram, með því að hafa:

1. Þriðjudaginn 22. janúar, í Reykjavík, stolið Compac fartölvu að óþekktu verðmæti úr afgreiðslu Þjóðskrár Íslands við Borgartún 21.

Mál 007-2013-3741

2. Miðvikudaginn 6. febrúar stolið íþróttabuxum að söluandvirði 10.990 kr. úr versluninni Fjölsport við Fjarðargötu 13-15.

Mál 007-2013-6073

3. Mánudaginn 25. febrúar, í félagi við [...], stolið snyrtivörum, smáhúsgögnum og skrifstofuvörum að samtals söluandvirði 49.978 kr. úr versluninni Fjarðarkaup við Hólshraun 25.

Mál 007-2013-9367

Teljast brot í öllum liðum varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Málið er einnig höfðað á hendur ákærðu með ákæru lögreglustjórans á höfuðborgarsvæðinu dagsettri 27. þm., „fyrir umferðarlagabrot, sunnudaginn 5. maí 2013 í Reykjavík, með því að hafa ekið bifreiðinni UI-747, svipt ökurétti og óhæf um að stjórna bifreiðinni örugglega vegna áhrifa ávana- og fíkniefna (í blóði mældist amfetamín 50,0 ng/ml og tetrahýdrókannabínól 10,0 ng/ml) norður Grensásveg í átt að Sogavegi uns lögregla stöðvaði aksturinn og í sama skipti haft í vörslum sínum 9,15 g af amfetamíni sem fannst við leit á ákærðu og lögregla lagði hald á.

Telst brot þetta varða við 1., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar sbr. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 9,15 g af amfetamíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærða hefur skýlaust játað þau brot sem hún er saksótt fyrir. Hefur hún orðið sek um athæfi það sem lýst er í ákærunum og réttilega eru þar færð til refsiákvæðis. Þykir refsing ákærðu, sem verður hegningarauki, hæfilega ákveðin fangelsi í 4 mánuði.

Dæma ber ákærða til þess að sæta ævilangt sviptingu ökuréttar frá dómsbirtingu að telja.

Dæma ber ákærðu til þess að greiða verjanda sínum, S-kk-þgf S-kk-þgf hdl., 100.000 krónur í málsvarnarlaun að meðtöldum virðisaukaskatti.

Þá ber að dæma að ákærða greiði annan kostnað af málinu, 139.223 krónur.

DÓMSORÐ:

Ákærða, Þ-kvk-nf B-kvk-nf S-kvk-nf, sæti fangelsi í 4 mánuði.

Ákærða sæti sviptingu ökuréttar ævilangt frá dómsbirtingu.

Ákærða sæti upptöku á 9,15 g af amfetamíni.

Ákærði greiði verjanda sínum, S-kk-þgf S-kk-þgf hdl. 100.000 krónur í málsvarnarlaun og greiði jafnframt 139.323 krónur í annan sakarkostnað.

P-kk-nf G-kk-nf